Absolut richtig! I ha mehr wellä säge, dases wenig Sinn macht eh FH Bachelor z mache wenns Ziel eigentlich e Master/Dr. isch, denn lieber diräkt and Uni.    "Minder" isch e FH Abschluss sicher nid, d Bildigsrendite pro Johr FH-Studium isch übrigens dütlich höcher als pro Johr Uni-Studium. (D.h. das dr z erwartendi "Läbenslohn" pro Johr FH mehr stigt als pro Johr Uni). Do es Uni Studium aber länger goht, verdient e Uni-Abgänger (im gliche Studiegang!) im Schnitt aber immer no e biz mehr i sim Läbe.    Es isch ganz klar e Frog vo de Präferenze, bimne Uni-Studium würd i unbedingt luege, dasme näbedra cha Bruefspraxis sammle (Praktikum oder no besser Teilzit Stell mit Bezug zum Studium).    Vilicht no zum Bruefsfäld: Das isch bi dr Uni sicher viel breiter als bi dr FH (u.a. will an dr Uni ebä mehr Möglichkeite hesch, dis Studium mit Näbefacher z ergänze). Das mues aber kei Vorteil, willd Stelläsuechi dodurch eher schwieriger wird. Wenns Ziel also e "klassische" BWL Bruef isch (z.B.  ufere Bank) isch d FH sicher nid dr falschi Wäg.